2002/919/EY: Komission päätös, tehty 22 päivänä marraskuuta 2002, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia tehdyn päätöksen 2001/765/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 4525)



Virallinen lehti nro L 321 , 26/11/2002 s. 0047 - 0048



Komission päätös, tehty 22 päivänä marraskuuta 2002, luvan antamisesta jäsenvaltioille hyväksyä tilapäisesti sellaisen metsänviljelyaineiston pitäminen kaupan, joka ei täytä neuvoston direktiivien 66/404/ETY ja 71/161/ETY vaatimuksia tehdyn päätöksen 2001/765/EY muuttamisesta (tiedoksiannettu numerolla K(2002) 4525) (ETA:n kannalta merkityksellinen teksti) (2002/919/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan 1 kohdan, ottaa huomioon yhteisössä kaupan pidettävän metsänviljelyaineiston ulkoista laatua koskevista vaatimuksista 30 päivänä maaliskuuta 1971 annetun neuvoston direktiivin 71/161/ETY(2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan, ottaa huomioon viiden jäsenvaltion esittämät pyynnöt, sekä katsoo seuraavaa: (1) Liitteessä mainittujen lajien viljelyaineiston tuotanto on eräissä jäsenvaltioissa tällä hetkellä riittämätöntä, ja tästä syystä direktiivien 66/404/ETY tai 71/161/ETY säännösten mukaista näiden lajien viljelyaineistoa ei ole mahdollista hankkia. (2) Myöskään muut jäsenvaltiot tai kolmannet maat eivät kykene toimittamaan riittävässä määrin kyseisten lajien viljelyaineistoa, jolla olisi samat takeet kuin yhteisössä tuotetulla viljelyaineistolla ja joka olisi direktiivien 66/404/ETY tai 71/161/ETY säännösten mukaista. (3) Sen vuoksi asianomaiset jäsenvaltiot, eli Tanska, Ranska, Irlanti, Alankomaat ja Yhdistynyt kuningaskunta, ovat pyytäneet mainittujen direktiivien mukaisesti komissiolta lupaa saada hyväksyä sellaisten siementen pitäminen kaupan, jotka täyttävät mainituissa direktiiveissä säädettyjä vaatimuksia lievemmät vaatimukset. (4) Viljelyaineistopulan poistamiseksi jäsenvaltioille olisi sen vuoksi annettava lupa hyväksyä rajoitetuksi ajaksi lievennetyt vaatimukset täyttävien kyseisten lajien siementen pitäminen kaupan. (5) Komission päätöksen 2001/765/EY(3) 6 artiklan mukaisesti ja metsänviljelyaineiston biologisesta kehityskierrosta johtuen on aiheellista sallia mainitulla päätöksellä hyväksyttyjen varastojen pitäminen kaupan niiden ehtymiseen saakka. (6) Geneettisistä syistä siemenet olisi korjattava kyseisten lajien luontaisilta alkuperäalueilta ja siementen tunnistettavuuden varmistamiseksi olisi esitettävä parhaat mahdolliset takeet. (7) Siemeniä olisi voitava pitää kaupan ainoastaan, jos niihin on liitetty asiakirja, jossa on tietyt tiedot kyseisistä siemenistä. (8) Kaikille jäsenvaltioille olisi annettava lupa hyväksyä alueellaan sellaisten siementen pitäminen kaupan, jotka täyttävät lievemmät alkuperää koskevat vaatimukset, jos tällaisten siementen pitämiselle kaupan on annettu Tanskassa, Ranskassa, Irlannissa, Alankomaissa tai Yhdistyneessä kuningaskunnassa lupa tämän päätöksen perusteella. (9) Päätös 2001/765/EY, sellaisena kuin se on muutettuna päätöksellä 2002/17/EY(4), olisi muutettava vastaavasti. (10) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2001/765/EY 6 artikla seuraavasti:"Tällä päätöksellä hyväksyttyjen ja ennen 31 päivää joulukuuta 2002 kertyneiden metsänviljelyaineiston varastojen pitäminen kaupan sallitaan kuitenkin niiden ehtymiseen saakka." 2 artikla Muutetaan päätöksen 2001/765/EY liite I tämän päätöksen liitteen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 2002. Komission puolesta David Byrne Komission jäsen (1) EYVL 125, 11.7.1966, s. 2326/66. (2) EYVL L 87, 17.4.1971, s. 14. (3) EYVL L 288, 1.11.2001, s. 40. (4) EYVL L 6, 10.1.2002, s. 63. LIITE Muutetaan päätöksen 2001/765/EY liite I seuraavasti:1. korvataan Ranskan osalta otsikoiden "Larix leptolepis, kg" alla olevien sarakkeiden merkintä "70" merkinnällä "85"; 2. korvataan Alankomaiden osalta otsikoiden "Larix leptolepis, kg" alla olevien sarakkeiden merkintä "20" merkinnällä "40"; 3. korvataan Yhdistyneen kuningaskunnan osalta otsikoiden "Larix leptolepis, kg" alla olevien sarakkeiden merkintä "100" merkinnällä "300"; 4. korvataan Alankomaiden osalta otsikoiden "Pinus strobus, kg" alla olevien sarakkeiden merkintä "25" merkinnällä "35"; 5. korvataan Ranskan osalta otsikoiden "Picea sitchensis, kg" alla olevien sarakkeiden merkintä "40" merkinnällä "65"; 6. korvataan Yhdistyneen kuningaskunnan osalta otsikoiden "Picea sitchensis, kg" alla olevien sarakkeiden merkintä "300" merkinnällä "450"; 7. korvataan Ranskan osalta otsikoiden "Pseudotsuga taxifolia, kg" alla olevien sarakkeiden merkintä "760" merkinnällä "1360"; 8. korvataan Alankomaiden osalta otsikoiden "Pseudotsuga taxifolia, kg" alla olevien sarakkeiden merkintä "15" merkinnällä "30"; 9. korvataan Yhdistyneen kuningaskunnan osalta otsikoiden "Pseudotsuga taxifolia, kg" alla olevien sarakkeiden merkintä "350" merkinnällä "650"; 10. korvataan Tanskan osalta otsikoiden "Fagus sylvatica L., kg" alla olevien sarakkeiden merkintä "10000" merkinnällä "12300"; 11. korvataan Tanskan osalta otsikoiden "Larix decidua Mill., kg" alla olevien sarakkeiden merkintä "40" merkinnällä "150"; 12. korvataan Ranskan osalta otsikoiden "Larix decidua Mill., kg" alla olevien sarakkeiden merkintä "300" merkinnällä "315"; 13. korvataan Ranskan osalta otsikoiden "Pinus nigra Arnold, kg, Alue" alla olevien sarakkeiden merkinnät "-" ja "-" merkinnöillä "20" ja "BG (Kunstendil)"; 14. korvataan Irlannin osalta otsikon "Quercus pedunculata Ehrh., kg, Alue" alla olevien sarakkeiden merkinnät "-" ja "-" merkinnöillä "3000" ja "EC (IRL/OEP)"; 15. korvataan Tanskan osalta otsikoiden "Quercus sessiliflora Sal., kg" alla olevien sarakkeiden merkintä "113000" merkinnällä "142000"; 16. korvataan Irlannin osalta otsikon "Quercus sessiliflora Sal., kg, Alue" alla olevien sarakkeiden merkinnät "-" ja "-" merkinnöillä "4000" ja "EC (IRL/OEP)"; 17. korvataan Yhdistyneen kuningaskunnan osalta otsikoiden "Quercus sessiliflora Sal., kg" alla olevien sarakkeiden merkintä "25000" merkinnällä "29000".